| Medaljeoversikt |
| --- |
| Konkurrerte for Canadas flagg Canada |
| Boccia |
|  VM i boccia |
| Bronse | Lisboa 2010 | BC2, individuelt |

**Adam Steeve Jack Dukovich** (født 4. mai 1983 i Oakville i Ontario) er en canadisk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Han er født med cerebral parese, og begynte å konkurrere innen boccia i 1999. Han har VM-bronse fra 2010, og har deltatt i to paralympiske leker; 2008 og 2012.

Karriere
--------

Dukovich debuterte internasjonalt ved Americas Cup 2005, der han fikk sølv. Ved VM i boccia 2006 kom han på 31.-plass, og ved World Cup i 2007 kom han på 4.-plass.

Han deltok ved Paralympiske sommerleker 2008 i Beijing. Individuelt kom han på 2.-plass i gruppespillet, med to seire og ett tap, og gikk ikke videre til finalerundene. Canada deltok også i lagkonkurransen, der Dukovich spilte sammen Hanif Mawji, Tammy Lee McLeod og Brock Richardson. Canada tapte begge kampene i gruppespillet, og gikk ikke videre til finalerundene.

Ved Americas Cup 2009, som ble arrangert i Montréal i Canada fikk han en ny internasjonal medalje. Han vant gruppe B i gruppespillet, med to seire på tre kamper, og gikk videre til sluttspillet. Han tapte semifinalen 2-5 mot colombianske José Carmona, men slo brasilianske Henriques i bronsefinalen, og fikk dermed bronse individuelt i dette mesterskapet. Pablo Cortez fra Argentina tok gullet, og José Carmona tok sølvet. I lagkonkurransen (BC1-2) vant både Argentina og Canada vant fire av sine fem kamper, men Argentina tok gullet, og Canada sølvet. De andre på Canadas lag var Brock Richardson, Chris Halpen, François Bourbonnière og Sylvain Dupuis.

I 2010 deltok han ved VM i boccia 2010 i Lisboa i Portugal. Individuelt vant han to av sine tre kamper i gruppespillet, og gikk videre til sluttspillet. I sluttspillet vant han de tre første kampene, men tapte 1-6 for kinesiske Yan Zhiqiang i semifinalen. Dermed måtte han spille bronsefinale mot slovakiske Tomas Kral, som Dukovich vant 5-3, og fikk med det VM-bronse. I lagkonkurransen ble Canada slått ut av Kina i 1/8-finalen.

Ved World Cup i boccia 2011 i Belfast kom han på 30.-plass individuelt, etter å ha blitt slått ut av japanske Hirose Takayuki i 1/16-finalen. I lagkonkurransen ble Canada lått ut i kvartfinalen, av Storbritannia. Han vant sin første internasjonale gullmedalje senere i 2011, da han vant gull i klassen BC2 ved Parapanamerikanske leker 2011 i Guadalajara i Mexico. Han vant alle sine kamper i den individuelle konkurransen, og slo til slutt argentinske Pablo Cortez 4-1 i finalen.

Ved VM i boccia i 2006 kom han på 10.-plass, og ved World Cup 2007 kom han på 31.-plass. Han deltok ved sine første paralympiske leker i 2008 i Beijing, der han kom på femteplass individuelt. Han deltok også ved lagkonkurransen ved Paralympics i 2008, i klassen BC1-2, men Irland ble slått ut av Kina i kvartfinalen. Her spilte han sammen Gabriel Shelly, Tom Leahy og Roberta Connolly. Han deltok også ved EM i boccia 2009, der han kom på femteplass individuelt, etter å ha blitt slått ut i kvartfinalen av Antonio Marques. I lagkonkurransen i klassen BC1-2 kom Irland på 4.-plass. Ved utgangen av 2011 var han rangert som nummer 5 i verden i klassen BC2.

Ved Paralympiske sommerleker 2012 i London deltok han både individuelt og i lagkonkurransen. Individuelt ble han slått ut av Maciel Sousa Santos i 1/8-finalen. I lagkonkurransen tapte Canada begge sine kamper i gruppespillet, og gikk ikke videre til finalespillet.

Referanser
----------

1. ↑  Canadian Paralympic Committee - *Adam Dukovich* Arkivert 24. mars 2013 hos Wayback Machine. besøkt 26. januar 2013.
2. ↑  CPISRA - *CPISRA Boccia World Ranking List Saturday, Jan 9 2010* Arkivert 16. september 2012 hos Wayback Machine. besøkt 26. januar 2013.
3. ↑  IPC - *Beijing 2008 Paralympic Games - Boccia - Mixed Individual BC2*, besøkt 26. januar 2013.
4. ↑  IPC - *Beijing 2008 Paralympic Games - Boccia - Mixed Team BC1-BC2*, besøkt 27. januar 2013.
5. ↑  La Coupe des Amériques de boccia 2009 - *List of the medalists* (arkivert med Wayback Machine), besøkt 27. januar 2013.
6. ↑  La Coupe des Amériques de boccia 2009 - *Winners - Team BC1-BC2*, besøkt 27. januar 2013.
7. ↑  CPISRA - *CPISRA Boccia World Championships Lisboa 2010* Arkivert 16. september 2012 hos Wayback Machine. besøkt 27. januar 2013.
8. ↑  Sports Ulster - *CPISRA Boccia World Cup - 18-27 August 2011 - Fixtures & Results* Arkivert 14. desember 2013 hos Wayback Machine. besøkt 27. januar 2013.
9. ↑  Guadalajara 2011 Para Pan American Games - *Individual - BC2* Arkivert 16. november 2011 hos Wayback Machine. besøkt 27. januar 2013.
10. ↑  CPISRA - *Boccia CPISRA World Ranking List 2009* Arkivert 16. september 2012 hos Wayback Machine.besøkt 20. januar 2013.
11. ↑  CPISRA - *Boccia European Championships 2009 - Regional Championships Povoa de Varzim* Arkivert 16. september 2012 hos Wayback Machine. besøkt 21. januar 2013.
12. ↑  CPISRA - *World ranking list of BC2 Friday, Dec 16 2011* Arkivert 16. september 2012 hos Wayback Machine. besøkt 27. januar 2013.

Eksterne lenker
---------------

* The Canadian Cerebral Palsy Sports Association - Adam Dukovich
* Canadian Paralympic Committee - Adam Dukovich
* Profil hos IPC[*død lenke*]
* London 2012 - Adam Dukovich
* London 2012 - Athletics - Boccia (resultater PL 2012)